**ΕΙΔΙΚΟΙ ΟΡΟΙ**

**Για την απευθείας ανάθεση προμήθειας δώρων Χριστουγέννων για τους φιλοξενούμενους στις Δομές , προϋπολογιζόμενης δαπάνης 2.483,87 ευρώ χωρίς ΦΠΑ και 3.080,00 ευρώ συμπεριλαμβανομένου του Φ.Π.Α.**

1. **Κάθε ενδιαφερόμενος μπορεί να καταθέσει την προσφορά του για το σύνολο της ζητούμενης ποσότητας σε κάθε είδος της προμήθειας. Η προσφορά ισχύει μέχρι 31/12/2019.**
2. Θα προσφερθεί τιμή μονάδας για κάθε ένα από τα περιγραφόμενα είδη καθώς και η συνολική τιμή για την ποσότητα των ζητούμενων ειδών της προμήθειας.
3. **Οι προσφερόμενες τιμές ανά είδος χριστουγεννιάτικου δώρου δεν μπορούν να ξεπερνάνε τα 20€.**
4. **Τα είδη της προμήθειας θα παραδοθούν στις Δομές το αργότερο έως 30-12-2019.**
5. Οι ποσότητες για κάθε είδος καθορίστηκαν με βάση τις εκτιμώμενες ανάγκες της Δομής και μπορούν να μεταβληθούν ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας
6. Η κατακύρωση της προμήθειας θα γίνει στον προσφέροντα τη χαμηλότερη τιμή για το σύνολο της ποσότητας κάθε είδους της προμήθειας.
7. Η παράδοση και παραλαβή των ειδών της προμήθειας θα γίνεται στην Δομή Ωραιοκάστρου με δαπάνη και μέσα του προμηθευτή, κατόπιν συνεννόησης με τη Δομή. Η παράδοση των ειδών της προμήθειας θα ξεκινήσει από την επόμενη ημέρα της κατακύρωσης της προμήθειας , κατόπιν συνεννόησης με τη Δομή.
8. Η σύμβαση που θα υπογραφεί θα έχει ισχύ από την ημέρα υπογραφής της μέχρι και την 31/12/2019. Η ΑΡΣΙΣ μπορεί μονομερώς να παρατείνει την ισχύ της σύμβασης μέχρι την εξάντληση του προϋπολογισμού της.
9. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
10. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
11. Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός εξήντα (60) ημερών** **ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής**:
* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, σε ισχύ (για ασφαλιστικές εισφορές του προσωπικού),
* Υπεύθυνη δήλωση του νόμου 1599/86 με την οποία ο ανάδοχος δηλώνει σε ποιους ασφαλιστικούς φορείς καταβάλει προσωπικές ασφαλιστικές εισφορές για τον ίδιο ( ανάλογα με τη νομική μορφή του αναδόχου)
1. Τον προμηθευτή βαρύνουν και συμπεριλαμβάνονται στην τιμή της προσφοράς του:
* ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
* τα υλικά που θα χρησιμοποιηθούν, οι δαπάνες μεταφορές, τα μεταφορικά μέσα, που θα χρησιμοποιήσει για τις ανάγκες εκτέλεσης της ζητούμενης υπηρεσίας.
1. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.